ใช้เทคนิคต่างๆ ป้องกันตัวเอง
นอกเหนือจากสิ่งของต่างๆ ที่สามารถใช้เป็นอาวุธและกับดักแล้ว การรู้ว่าตัวเองควรจะวิ่งไปทางไหนก็เป็นสิ่งที่สำคัญมากๆ เหมือนกัน โดยเฉพาะอย่างยิ่งถ้าฝ่ายตรงข้ามมีจำนวนคนเยอะกว่า ฉะนั้น ให้ใช้สติทั้งหมดที่ตัวเองมี อย่าเพียงแต่มองไปรอบๆ แบบไม่มีจุดมุ่งหมาย และให้โฟกัสไปกับสิ่งที่ตัวเองอาจจะต้องทำในสถานการณ์นั้นด้วย คุณควรจะยืนให้ห่างจากคู่ต่อสู้เพื่อความปลอดภัยจนกว่าคุณจะพร้อมสู้จริงๆ เพราะเนื่องจากว่าคนที่โจมตีคุณนั้นจะต้องอาศัยระยะประชิดเพื่อเข้าโจมตีคุณ ดังนั้น การยืนให้ห่างพอที่จะทำให้ฝ่ายตรงข้ามเอื้อมไม่ถึงตัวคุณก็หมายถึงการที่ฝ่ายนั้นไม่สามารถโจมตีคุณได้นั่นเอง นอกจากนี้ ให้พยายามยืนที่ทางด้านข้างของอีกฝ่ายแทนการยืนประจันหน้ากัน และจำไว้ด้วยว่า บางครั้งตัวคู่ต่อสู้เองก็สามารถเป็นอุปสรรคต่อพวกเขาเองได้เช่นกัน ฉะนั้น ให้คุณตั้งการ์ดป้องกันเอาไว้ โดยคุณอาจจะใช้วิธีไขว้แขนขึ้นเอาไว้ข้างบนและป้องกันใบหน้าของตัวเองเอาไว้เวลาที่คู่ต่อสู้มุ่งเป้ามาที่หน้าคุณก็ได้ ถ้าอิงตามกฎหมายที่ว่าถึง “การใช้กำลังตามสมควร” แล้ว คุณก็มีสิทธิที่จะใช้กำลังตามความจำเป็นเพื่อความปลอดภัยของตัวคุณเอง ซึ่งถ้าหากคุณชักมีด (หรืออาวุธแบบอื่น) ขึ้นมาขู่ฝ่ายตรงข้ามแล้ว แต่ฝ่ายตรงข้ามก็ยังคิดที่จะเข้ามาทำร้ายคุณอยู่ นั่นก็แสดงว่าเขากดดันให้คุณต้องปกป้องตัวเองแล้วล่ะ จำไว้เสมอว่า การมีชีวิตอยู่คือสิ่งที่คุณต้องคำนึงถึงเป็นอันดับแรก ฉะนั้น สิ่งที่คุณควรทำก็คือ โจมตีหรือขู่ฝ่ายตรงข้ามให้เกิดความกลัวแค่พอที่จะทำให้คุณมีโอกาสหนีออกมาได้ ให้มองหาสิ่งของบางอย่างที่น่าจะเอาไว้ใช้เป็นอาวุธได้ อย่างเช่น ด้ามไม้กวาด ไม้กระบอง หรือฝาปิดถังขยะก็ได้ คนส่วนใหญ่นั้นคิดว่าถ้าหากเข้าโจมตีในระยะประชิดกับฝ่ายตรงข้าม นั่นก็จะทำให้ฝ่ายตรงข้ามรู้สึกไม่ถนัดและรู้สึกว่ามันเป็นการโจมตีในแบบที่ไม่คาดคิดได้ ซึ่งข้อดีอีกอย่างหนึ่งของการเข้าประชิดตัวก็คือ คู่ต่อสู้ของคุณจะไม่สามารถเหยียดแขนออกมาได้เต็มที่ และนั่นก็จะช่วยลดกำลังของการชกได้ ฉะนั้น ให้คุณพยายามกดคู่ต่อสู้ให้ติดกับพื้น และควบคุมลำตัวของคู่ต่อสู้ให้ได้ เพราะถ้าหากอีกฝ่ายนอนติดอยู่กับพื้น พวกเขาก็จะไม่สามารถชกคุณให้แรงเท่ากับตอนที่พวกเขายืนได้ ยิ่งคุณผ่อนคลายมากเท่าไร คุณก็จะยิ่งมีแรงโจมตีมากขึ้นเท่านั้น และความเสี่ยงต่อการบาดเจ็บของคุณก็จะลดลงไปด้วย ฉะนั้น ให้คุณควบคุมการหายใจของตัวเองด้วยการหายใจเข้าลึกๆ ผ่านทางจมูก และหายใจออกผ่านทางปาก และจำไว้ว่า ถ้าคุณหายใจแบบตื้นๆ นั่นก็จะทำให้คุณเหนื่อยเร็วขึ้น และทำให้คู่ต่อสู้ได้เปรียบคุณได้ ยิ่งคุณตื่นเต้นหรือเครียดมากเท่าไร เวลาสู้ คุณก็จะยิ่งเหนื่อยเร็วขึ้นเท่านั้น ให้คุณกางขาให้กว้างเท่ากับความกว้างของไหล่และงอเข่าเล็กน้อย จำไว้ว่า การนอนต่อสู้กันบนพื้นนั้นเป็นเรื่องที่อันตรายมากๆ สำหรับคนที่ไม่เคยฝึกฝนการต่อสู้บนพื้นมาก่อน โดยเฉพาะอย่างยิ่งหากเจอกับคู่ต่อสู้ที่มีอาวุธ มีพรรคพวกเยอะ หรือมีประสบการณ์การต่อสู้ในลักษณะนี้มาอยู่แล้ว ฉะนั้น หากคุณพบว่าตัวเองและฝ่ายตรงข้ามกำลังต่อสู้กันอย่างอลหม่าน ให้คุณรีบแยกตัวออกมาด้วยวิธีไหนก็ได้ ถึงแม้ว่าคุณอาจจะเลือกไม่ได้ว่าการต่อสู้นั้นจะเกิดขึ้นที่ไหนได้บ้าง แต่จริงๆ ก็ยังมีอีกหลายสิ่งที่คุณสามารถทำเพื่อเพิ่มความปลอดภัยเมื่อตกอยู่ในสถานการณ์ที่คุณต้องป้องกันตัวได้ ซึ่งก็จะมีตั้งแต่การหลีกเลี่ยงการต่อสู้กันกลางถนนหรือบนทางเท้าแข็งๆ หรือคอนกรีต หรือที่ที่มีขอบคมหรือขอบแข็งๆ อย่างบันไดคอนกรีต  หากคนที่จะทำร้ายคุณดึงอาวุธออกมาอย่างเช่น มีดหรือท่อยาวๆ ให้คุณพยายามวิ่งหนีออกมาจากตรงนั้นให้ได้  หากมีใครบางคนพยายามจะปล้นคุณด้วยการเล็งปากกระบอกปืนมาที่ตัวคุณ คุณก็ควรให้สิ่งของที่เขาต้องการไป อย่าไปเสี่ยงทำให้ตัวเองบาดเจ็บสาหัสหรือเสียชีวิตเลยจะดีกว่า จำไว้ว่า บางครั้งการป้องกันตัวและการรักษาตัวรอดนั้นก็หมายถึงการพยายามบังคับให้ตัวเองมีชีวิตอยู่รอดนั่นเอง การโจมตีเข้าที่บริเวณใบหน้า ขมับ ลำคอ ไต หรือช่องท้อง อาจทำให้ฝ่ายตรงข้ามเจ็บจนสู้ต่อไม่ไหวได้ในที่สุด นอกจากนี้ การข่วน การกัด การใช้เล็บ การฉีดพ่นบางอย่างใส่ การดึงผม และการโจมตีที่ดวงตาก็เป็นวิธีที่ใช้ได้เหมือนกัน และให้จำไว้ว่าคุณกำลังป้องกันตัวเองจากคนที่ใช้ความรุนแรงอยู่ คุณไม่ได้กำลังต่อสู้อยู่บนสังเวียนที่คุณจำเป็นต้องทำตามกติกาที่วางไว้ ฉะนั้น ให้ใช้วิธีไหนก็ได้ที่จะทำให้ตัวเองปลอดภัย เช่น ใช้นิ้วมือโจมตีไปที่ดวงตาและลำคอ การชกไปที่จมูกสามารถทำให้สายตาพร่ามัวและทำให้เกิดความเจ็บปวดได้ และนั่นก็จะทำให้ฝ่ายตรงข้ามรู้สึกงุนงงได้ในช่วงหนึ่ง ซึ่งเพียงพอที่จะให้คุณหนีออกมาได้ คุณควรจะเตะในระดับต่ำๆ ที่ตรงบริเวณหน้าแข้ง ข้อเท้า ด้านในหรือด้านหลังของน่อง หรือของต้นขาและหัวเข่า (หากขาของอีกฝ่ายกำลังเหยียดตรงอยู่) และอย่าเล็งเป้าให้สูงขึ้นไปเหนือหัวเข่าหรือเอว เพราะว่านั่นจะเป็นการเปิดโอกาสให้อีกฝ่ายจับยึดขาคุณได้ นอกจากนี้ หากคุณมีสิ่งของบางอย่าง เช่น ไม้กระบองหรือท่อยาวๆ คุณอาจจะใช้ของเหล่านั้นโจมตีขาของคู่ต่อสู้ก็ได้ เพราะถ้าเกิดว่าคู่ต่อสู้ของคุณไม่สามารถที่จะเดินหรือเข้ามาโจมตีคุณต่อได้อีก คุณก็จะสามารถหนีออกมาได้อย่างปลอดภัยโดยที่ไม่ต้องต่อสู้ต่อไปเรื่อยๆ การโจมตีจากด้านหลังนั้นยากที่จะมองเห็นและหลีกเลี่ยงได้ และในการต่อสู้จริงๆ นั้น มันก็ไม่ได้หมายความว่าคุณจะกลายเป็นคนขี้ขลาดหากคุณเลือกโจมตีจากด้านหลัง ฉะนั้น คอยระวังหลังตัวเองเอาไว้ และเข้าโจมตีฝ่ายตรงข้ามทางด้านหลัง โดยให้คุณใช้การเคลื่อนไหวทางด้านข้าง จากข้างหนึ่งไปอีกข้างหนึ่ง และวนรอบๆ ตัวอีกฝ่ายเอาไว้ จำไว้ว่า การโจมตีที่ขาของคู่ต่อสู้หรือการเข้าจับยึดแขนทั้งสองข้างของคู่ต่อสู้จากทางด้านหลังนั้น จะช่วยให้คุณหยุดการเคลื่อนไหวของอีกฝ่ายไว้ได้นานพอที่ความช่วยเหลือจะมาถึง ให้คุณใช้ด้านบนของหน้าฝากโขกลงไปที่จมูกและใบหน้าของคู่ต่อสู้ เพราะการใช้หัวโขกนั้นสามารถน็อคคู่ต่อสู้ให้ล้มลงหรือทำให้กระดูกบนหน้าแตกได้ ฉะนั้น เวลาจะสู้ ก็ให้คุณเก็บคางและใช้ด้านบนของหน้าผากโขกไปที่บริเวณดวงตา จมูก และปากของคู่ต่อสู้ หากคุณต่อสู้แบบประชิดตัวได้สำเร็จ แม้แต่คู่ต่อสู้ที่แข็งแรงกว่าหรือว่องไวกว่าก็สามารถอยู่ในการควบคุมของคุณได้ ซึ่งรูปแบบการต่อสู้ลักษณะนี้ที่เป็นที่นิยมก็จะมีทั้ง การต่อสู้แบบบราซิลเลียน ยูยิตสู การต่อสู้แบบแซมโบ การสู้แบบมวยปล้ำ ฉะนั้น ให้คุณเรียนรู้วิธีการจับ ทุ่ม และล็อกคอคู่ต่อสู้เอาไว้หากคุณอยากจะให้การต่อสู้นี้จบลงเร็วๆ นอกจากนี้ ให้จำไว้ว่าการบังคับทิศทางตำแหน่งการต่อสู้ให้อยู่กับพื้นนั้นก็เป็นเรื่องที่สำคัญมากๆ เช่นกัน
มีสติกับสิ่งที่อยู่รอบๆ ตัวเสมอ. ยืนอยู่ในระยะที่ปลอดภัย. หาอาวุธไว้ป้องกันตัว. ปิดระยะห่างให้เหลือน้อยที่สุดหากคุณพร้อมที่จะโจมตีฝ่ายตรงข้ามแล้ว. ทำตัวให้ผ่อนคลายเท่าที่จะทำได้ และหายใจเข้าลึกๆ . รักษาสมดุลของตัวเองเอาไว้ เพื่อที่คุณจะได้สามารถยืนได้อย่างมั่นคง. ทำตัวเองให้ปลอดภัยอยู่ตลอดเวลา. โจมตีที่ตรงจุดอ่อนของฝ่ายตรงข้าม. โจมตีที่ขา. โจมตีฝ่ายตรงข้ามจากด้านหลัง. โขกหัวฝ่ายตรงข้ามให้เร็วและแรง. เรียนรู้วิธีการสู้แบบประชิดตัว.
https://www.wikihow.com/Win-a-Street-Fight https://www.wikihow.com/Win-a-Street-Fight
Using Strategy Defending yourself